Taina Bofferding

D'Taina Bofferding, gebuer den 22. November 1982Lëscht vun der LSAP mat de Kandidaten aus dem Walbezierk Süde fir d'Parlamentswale vun Oktober 2013, ass eng lëtzebuergesch Politikerin (LSAP).

Karriär
No 3 Joer Secondaire am Lycée Hubert-Clément zu Esch-Uelzecht huet si eng Formatioun als Educatrice gemaach an duerno e Masterdiplom a Sozialwëssenschaften op der Universitéit vun Tréier.

Si huet bei de Chamberwale vum 20. Oktober 2013 am Walbezierk Süde kandidéiert. Si gouf net direkt gewielt, ass dunn awer de 5. Dezember 2013 amplaz vun der Lydia Mutsch, déi Ministesch gouf, nogeréckelt"Assermentation de 25 nouveaux députés." op chd.lu, gekuckt 2013-12-05.. Bei de Chamberwale vum Oktober 2018 gouf si net erëmgewielt, gouf awer de 5. Dezember 2018 Inneministesch a Ministesch fir Chancëgläichheet an der Regierung Bettel-Schneider/Kersch-Braz/Bausch.

Bei de Chamberwale vum 8. Oktober 2023 gouf si nees an d'Chamber gewielt, wou si Fraktiounspresidentin vun der LSAP ass.

Donieft war d'Taina Bofferding bis Enn 2018 Gemengeconseillère an der Gemeng Esch-Uelzecht, huet als Gewerkschaftssekretärin beim OGB-L geschafftFacebooksäit Taina Bofferding, gekuckt 2013-12-05 a war Vizepresidentin vun der AHA"Taina Bofferding, Vizepresidentin" op aha.lu, gekuckt 2013-12-05..

Vum Mäerz 2014"LSAP: Claude Haagen neie Parteipresident." rtl.lu, 30.03.2014, 18:26:15. bis Januar 2019 war si Vizepresidentin vun der LSAP."De Franz Fayot ass neien LSAP-President, Tom Jungen Generalsekretär ". rtl.lu, 23.01.2019, 08:25:03..

Literatur
 Josée Hansen: "Oublier les trahisons." in: d'Lëtzebuerger Land 20. April 2018, Nr.16, S.6; och op land.lu (gekuckt 2021-11-06).

 Um Spaweck 

 Video-Portrait: Eent vun den neie Gesiichter an der Regierung ass d'Taina Bofferding op rtl.lu de 5. Dezember 2018, fir d'lescht gekuckt de 5. Dezember 2018.

Kategorie:Gebuer 1982
Kategorie:Lëtzebuergesch Deputéiert
Kategorie:Inneministere vu Lëtzebuerg